Die aktrise Leandie du Randt maak geen geheim daarvan dat haar predikantpa Neels ’n groot rol in haar lewe speel nie. Hulle het dit nie altyd maklik gehad nie, sy en haar pa. En die band is sterker as ooit.
Hy verwys ook na sy dogter se dankbare en positiewe lewenshouding. “Sy wil graag ’n positiewe impak op die wêreld maak. Ja, sy het soms ’n positiewe soort naïwiteit – maar gelukkig kan sy ook lekker vir haarself daaroor lag.
Daar was nooit enige twyfel daaroor dat sy op ’n verhoog of minstens in die vermaaklikheidbedryf tuishoort nie, onthou Neels, ’n NG predikant by die Kempton-Hoogland-gemeente. “Sy het van kleintyd af van énige iets ’n verhoog gemaak. En enige ding wat soos ’n mikrofoon lyk, gebruik om konsert te hou.
“Maar toe sy ’n beroep moes kies, het ek gesê: ‘Kunstenaars in ons land vrek van die honger!’ En haar aangeraai om ’n alternatiewe loopbaan in gedagte te hou.”
Sy en Corné verskil soos dag en nag van mekaar, vertel Neels. “Leandie was ’n ‘besige’ kind, voortdurend aan die sing en dans en speel. Sy het aanhoudend gebabbel en almal aan die gang gehou.
“Corné was presies die teenoorgestelde – stil, besig met sy eie dinge. Hy het haar vitaliteit en energie amusant gevind en dikwels net sy kop geskud oor sy sussie se manewales.”
Neels het haar vir ’n lang tyd self versorg. “Dit was ook vir my kinders ’n baie moeilike tyd,” vertel hy. “Demensie beteken immers dat jy elke dag afskeid neem van nóg ’n deel van iemand vir wie jy lief is, se lewe. Jy kan demensie ook nie wegsteek nie. Dit konfronteer jou elke oomblik van elke dag.”
Hy het niks vir sy kinders probeer wegsteek nie. “Jy kan nie anders as om eerlik te wees nie. Eerlikheid bring ook begrip. Gelukkig was hulle reeds uit die huis uit toe my vrou siek geword het, wat die daaglikse impak daarvan op hulle lewe dalk minder erg gemaak het.
“Hulle was baie ondersteunend teenoor my en hulle ma, en het my ook ondersteun toe daar nie meer ’n ander keuse was as om haar in ’n versorgingsoord te laat opneem nie.”